যাঁরা চাকরি খুঁজছেন, তাঁদের জন্য সুখবর দিল রেল। দক্ষিণ-পশ্চিম রেলে ৩৩টি পদে খুব শীঘ্রই কর্মী নিয়োগ করা হবে বলে জানা গিয়েছে। এক সর্বভারতীয় সংবাদমাধ্যমের প্রতিবেদন প্রতিবেদন থেকে এমনই জানা গিয়েছে। 
রেলের অফিশিয়াল ওয়েবসাইটে ইতিমধ্যেই এই ৩৩টি পদের পরীক্ষা দেওয়ার জন্য আবেদন প্রক্রিয়া শুরু হয়ে গিয়েছে। 
সিভিল ইঞ্জিনিয়ারিং, মেকানিক্যাল ইঞ্জিনিয়ারিং, ইলেকট্রিক্যাল ইঞ্জিনিয়ারিং, সিগন্যাল ও টেলিকম বিভাগে ড্রয়িং, ডিজাইন ও এসটিমেশনের জুনিয়র ইঞ্জিনিয়ার পদে কর্মী নিয়োগ করার কথা ঘোষণা করেছে রেল। আগামী ১৭ জুনের মধ্যে আবেদন করতে হবে। 
কীভাবে আবেদন করতে হবে, জেনে নিন— 
• রেলের অফিশিয়াল ওয়েবসাইট www.rrchubli.in —এ ক্লিক করুন। 
• অনলাইন অ্যাপলিকেশন ফর দ্য পোস্ট অফ জুনিয়র ইঞ্জিনিয়ার/ড্রয়িং, ডিজাইন অ্যান্ড এস্টিমেশন-এ ক্লিক করুন। 
• নিউ রেজিস্ট্রেশনে ক্লিক করুন। 
• এর পরে রেজিস্ট্রেশন আইডি বা পাসওয়ার্ড দিয়ে লগইন করুন। 
• এবারে অ্যাপলিকেশন ফর্ম ফিল আপ করুন। আর জমা দিন। 
• কনফর্মেশন পেজটি ডাউনলোড করে প্রিন্ট আউট নিন। 
এই পদে আবেদন করতে কী শিক্ষাগত যোগ্যতা প্রয়োজন, তা রেলের ওয়েবসাইটেই বিশদে দেওয়া রয়েছে।